Nicolas Sarkozy

Nicolas Sarkozy ( — ) ialah Presiden Republik Kelima Perancis ke-6. Beliau adalah bekas Menteri Dalam Negeri dan ahli parti Union pour un mouvement populaire (UMP). Pada 6 Mei 2007, Sarkozy dipilih menjadi Presiden setelah menewaskan calon Parti Sosialis, Segolene Royal dalam pilihan raya presiden. Beliau menggantikan Jacques Chirac.

Sarkozy terkenal dengan pendirian konservatif mengenai isu-isu undang-undang dan pujiannya terhadap model ekonomi baru bagi Perancis, dengan cadangan bahawa negara tersebut sepatutnya mempunyai ekonomi yang lebih bebas, berdasarkan contoh-contoh Amerika Syarikat dan United Kingdom. Beliau sering digelar Sarko oleh penyokong dan pembangkangnya.

Setelah menjadi Presiden, Sarkozy telah melantik François Fillon sebagai Perdana Menteri Perancis.

Pada 6 Mei 2012, tempoh jawatan Sarkozy sebagai presiden menemui noktah apabila beliau kalah dalam pilihan raya 2012 kepada François Hollande pada beza undian 3.2%.

Pada 1 Mac 2021, Sarkozy dijatuhkan hukuman penjara selama tiga tahun atas kesalahan rasuah. Bagaimanapun, mahkamah memerintahkan tempoh hukuman penjara selama dua tahun digantung dan bakinya dikenakan tahanan di rumah.

Kehidupan 
Nicolas Paul Stéphane Sarközy de Nagy-Bocsa dilahirkan di Paris pada 28 Januari 1955. Bapanya merupakan imigran dari Hungary yang melarikan diri ketika penyerangan Kesatuan Soviet.

Selepas mendapat ijazah dalam bidang Undang-undang dan Sains Politik, beliau ditauliahkan menjadi peguam dan berkhidmat dalam bidang ini selama 20 tahun. Sarkozy memulakan kerjaya politiknya dalam Parti Gaullis. Beliau diundi menjadi Ahli Majlis Bandar Neuilly pada 1977. Pada tahun 1983, beliau menjadi Datuk Bandar Neuilly. Beliau juga menyandang jawatan Ahli Majlis Kawasan Ile-de-France, Ahli Parlimen ( Majlis Kebangsaan), Ahli Parlimen Eropah dan Presiden Majlis Départment des Hauts-de-Seine.

Pada tahun 1993, Sarkozy dilantik sebagai Menteri Bajet. Beliau kemudiannya dipilih menjadi Menteri Dalam Negeri dan Menteri Kewangan. Beliau berjaya melaksanakan undang-undang dengan tegas semasa menjadi Menteri Dalam Negeri dengan mengukuhkan lagi peranan pihak polis bagi mengurangkan kadar jenayah. Dalam tempohnya sebagai Menteri Kewangan, beliau telah memperkenalkan pelbagai polisi ekonomi baru demi menghidupkan semula ekonomi Perancis.

Sarkozy pernah berkahwin dua kali, dan mempunyai 3 anak lelaki dan dua anak perempuan tiri.

Rujukan

Pautan luar
  Laman rasmi Presiden Perancis
  Laman sesawang parti pimpinan Sarkozy, Union pour un mouvement populaire
  Laman sesawang persendirian Sarkozy 

|-

|-

Kelahiran 1955
Presiden Perancis
Peguam Perancis
Presiden Majlis Eropah
Orang hidup
 Putera Bersama Andorra